EA วิ่ง 3% โบรกฯชูเป้า 90 บ. มองรายได้ EV Bus-เทคโนฯ Ultra Fast charge หนุน
EA บวก 3% โบรกฯ มองรายได้ EV Bus ที่ได้รับการสนับสนุนจากภาครัฐ-เทคโนฯ Ultra Fast charge หนุน ทั้งนี้กำลังการผลิต EV Bus จะเต็มใน 4 ปีข้างหน้าซึ่งสามารถชดเชยรายได้ไฟฟ้าที่ลดลง ชูเป้า 90 บ.
29 พ.ย. 2564

ผู้สื่อข่าวรายงานว่าวันนี้ (29 พ.ย. 2564) ราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 11:24 น. อยู่ที่ระดับ 81.00 บาท เพิ่มขึ้น 2.50 บาท หรือ 3.18% โดยทำจุดสูงสุดที่ 81.50 บาท และทำจุดต่ำสุดที่ 79.25 บาท ด้วยมูลค่าการซื้อขาย 835.03 ล้านบาท

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (23 พ.ย. 2564) ว่า ปัจจุบันเริ่มเข้าไปสู่ EV mega trend โดยแหล่งรายได้ใหม่ EV Bus ได้รับการสนับสนุนจากภาครัฐอย่างดี อีกทั้งเทคโนโลยี Ultra Fast charge ยังทำให้แผนธุรกิจปัจจุบันลงตัว โดยจากแผนของภาครัฐทางฝ่ายวิจัยคาดว่ากำลังการผลิต EV Bus จะเต็มใน 4 ปีข้างหน้า ซึ่งสามารถชดเชยรายได้ไฟฟ้าที่ลดลง แนะนำ “ซื้อ” ราคาเป้าหมาย 90 บาท